Live Aid var en rock-koncert-begivenhed afholdt den 13. juli 1985. Koncerterne blev organiseret af Bob Geldof og Midge Ure for at indsamle penge til nødhjælp til Etiopien. De vigtigste koncerter med 60 grupper og solister var på Wembley i London (hvor der var ca. 72.000 til stede) og JFK Stadium i Philadelphia (med et publikum på ca. 90.000), mens mindre koncerter afholdtes andre steder, heriblandt Sydney og Moskva. Det var den hidtil største satellit- og tv-begivenhed – det anslås, at 1,6 milliard mennesker(hver 3. menneske på jorden dengang) i 100 lande så udsendelsen, der blev sendt live.  Deltagere ved Live Aid og sætlister Følgende er listet i den rækkefølge, hvor gruppen/solisten gik på. Tiden er angivet som Greenwich Mean Time og angiver tidspunktet, hvor optræden blev påbegyndt. "W" agiver London Wembley Stadium og "JFK" angiver Philadelphia JFK Stadium.